paragraph_text: Provjerom smjera sile u gornjem i u donjem vodiču petlje po pravilu lijeve ruke (sika desno), vidimo da polovi magneta na petlju djeluju parom sila koji nastoji okrenuti gornji vodič petlje u lijevo, a donji u desno, tj. okrenuti petlju. Drugo tumačenje: prema objašnjenju uz sliku, naša petlja stvara "magnetski list" s južnim polom desno i sjevernim polom lijevo od ravnine petlje. Pošto se raznoimeni polovi privlače a istoimeni odbijaju, i iz toga proizlazi da će sjeverni pol trajnog magneta privlačiti desni, južni pol petljinog magnetskog lista, a južni će ga odbijati, što proizvodi okretane petlje suprotno od kretanja kazaljke na satu. Tome doprinosi jednako takvo djelovanje polova trajnog magneta na lijevi, sjeverni pol magnetskog lista petlje. Ako se mjesto petlje primjeni zavojnica, mehanički učinak bit će daleko snažniji, osobito ako se prostor unutar zavojnice ispuni željezom koje dobro provodi magnetski tok. Na ovom se principu temelji rad svih vrsta elektromotora. Zavojnica na željeznoj jezgri, koja se okreće u magnetskom polju mirujućeg magneta (statora) u izvedbama elektromotora zove se rotor